### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Der er de seneste budgetforlig sat mange midler af til anlægsinvesteringer til den grønne omstilling og samtidig har de seneste udmeldinger og aftaler fra regering og folketing om en forceret grøn omstilling betydet en stigende interesse og der må forventes et stigende antal ansøgninger ud over de allerede modtage ansøgninger som p.t. afventer ressource tilgang hos Teknik og Miljø for at kunne behandles.

Teknik og Miljø oplever således, at der er et stigende pres på de myndighedsområder, der arbejder med planlægningen af grøn omstilling, og tillige en rekrutteringsudfordring, som igen forstærkes af den seneste samfundsmæssige udvikling og folketingets indsatser for at forcere den grønne omstilling.

Vedvarende energianlæg (VE)-anlæg, herunder geotermi

Planlægningen af VE-anlæg og bidragene herfra, medvirker til, at [adresse] kan nå målsætningen om at være klimaneutral i 2030. Teknik og Miljø skal myndighedsbehandle de konkrete projekter, men der er ikke afsat midler til denne opgave især som følge af at planområdets ressourcer blev kraftigt beskåret i forbindelse med vedtagelsen af Budget 2022-25. Konsekvensen heraf for sagsbehandlingen af VE-ansøgninger er ikke acceptabel.

I regnskabet for 2021 overførte Teknik og Miljø klimamidler på i alt 5 mio. kr. til anvendelse indenfor myndighedsområdet, for at kunne fremskynde igangsættelse af processen for planlægningen. Herudover kan 2,3 mio. kr. finansieres af klimaplanen for 2021-2024. De i alt 7,3 mio. kr. vil dække udgifter til planlægningen for VE-anlæg til udgangen af 2023, oplyser Teknik og Miljø.

Derefter skal der findes yderligere midler til den fortsatte drift og håndteringen af den forventede fremtidige VE-anlæg planlægningsportefølje. Med det nuværende kendskab til ønsker om planlægning for VE-anlæg, forventes der ifølge Teknik og Miljø at mangle ca. 7 mio. kr. årligt i perioden 2024-2029.

På den baggrund foreslår Det Konservative Folkeparti og Venstre, at forligspartierne bag budget 2023, afsætter min. 7 mio.kr i hvert af budgetårene 2024-2026.

På vegne af byrådsgrupperne for

KF: Emily Christiansen,

V: Ronni Kristensen